title: Χρηματοοικονομική αξιολόγηση επιχειρήσεων
titleType: AlternativeTitle
Creators: name: Rousetis, Theodoros D.
Publisher: name: National Technological University of Athens
Year: 2011
Subjects: Χρηματοοικονομία
Αξιολόγηση
Αλουμίνιο
Βωξίτης
Μυλωνάς
Economy
Evaluation
Aluminum
Market
Alumil

description: 123 σ.
description: Ο χώρος της χρηματοοικονομικής διοίκησης παρουσιάζει σημαντικές αλλαγές τα τελευταία χρόνια, ως απόρροια των μεταβολών στο παγκόσμιο οικονομικό και επιχειρηματικό περιβάλλον. Μέσα στο νέο πλαίσιο που σταδιακά διαμορφώνεται, η επίτευξη εύρυθμης χρηματοοικονομικής λειτουργίας είναι απαραίτητη για κάθε οργανισμό, προκειμένου να εξασφαλιστεί η βιωσιμότητά του και να βελτιωθούν οι επιδόσεις του. Το σημερινό έντονα ανταγωνιστικό περιβάλλον, το οποίο περιλαμβάνει υψηλό βαθμό αβεβαιότητας και κινδύνου, όσον αφορά στις επενδυτικές και επιχειρηματικές αποφάσεις, απαιτεί προσεκτική και σε βάθος ανάλυση των οικονομικών καταστάσεων, των επενδυτικών σχεδίων, του επιχειρηματικού κινδύνου και των μελλοντικών ροών, προκειμένου να εξαχθούν πολύτιμες πληροφορίες για τη λήψη των επιχειρηματικών και χρηματοδοτικών αποφάσεων. Η ανάλυση των χρηματοοικονομικών καταστάσεων μιας επιχείρησης ή ενός άλλου οικονομικού οργανισμού περιλαμβάνει τον υπολογισμό και την αξιολόγηση μιας σειράς χρηματοοικονομικών δεικτών. Η ανάλυση γίνεται με συσχέτιση των μεγεθών των λογαριασμών του Ισολογισμού και των Αποτελεσμάτων Χρήσης. Η ανάλυση μέσω χρηματοοικονομικών δεικτών επιτρέπει την εκτίμηση της προηγούμενης, της τωρινής και της προβλεπόμενης χρηματοοικονομικής κατάστασης και απόδοσης μιας επιχείρησης. Η Χρηματοοικονομική Ανάλυση Επιχειρήσεων, ενδιαφέρει από την δική του σκοπιά τον καθένα ανάλογα με τη θέση και τον ρόλο του στο οικονομικό «γίγνεσθαι» . Έτσι πολλές κατηγορίες οικονομικών ή μη, οργανισμών (δημοσίων ή ιδιωτικών), αλλά και φυσικών προσώπων ανάλογα με τον σκοπό που επιδιώκουν, επικεντρώνονται στα διάφορα επιμέρους στοιχεία της ανάλυσης. Οι πιο συνηθισμένες μέθοδοι «εργαλεία» που χρησιμοποιούνται για την ανάλυση των λογιστικών καταστάσεων μιας επιχείρησης είναι η διαστρωματική ή κάθετη μέθοδος αναλύσεως, η συγκριτική ή διαχρονική μέθοδος, η με χρονολογικές σειρές ή δείκτες τάσεως ανάλυση, και η με Αριθμοδείκτες ανάλυση των μεταβολών της οικονομικής θέσης μιας επιχείρησης. Σκοπός της εργασίας αυτής είναι, μέσω της χρήσης των μεθόδων που αναφέρθηκαν, η αξιολόγηση των χρηματοοικονομικών επιδόσεων τoυ Ομίλου ΑΛΟΥΜΥΛ – ΜΥΛΩΝΑΣ. Η ανάλυση αυτή στοχεύει στην αναγνώριση και ανάδειξη των δυνατών και αδύνατων σημείων του Ομίλου, προκειμένου να υιοθετηθούν κατάλληλα προληπτικά και διορθωτικά μέτρα, τα οποία θα διασφαλίσουν την εύρωστη λειτουργία της επιχείρησης.
description: The field of financial management presents significant changes over the last years as a result of the developments in the global economic and business environment. In this framework that is gradually formed, the attainment of well-structured and streamlined operations is necessary for every organization in order to secure its long-term survival, as well as to improve its performance. The current highly competitive environment, which contains a high degree of uncertainty and risk, regarding the investment and business decisions, requires prudent and in depth analysis of the financial statements, investment plans, business risks and future cash flows, so that valuable information for corporate and financial decision making be derived from them. The optimum financial statement analysis of a company or any other economic organization incorporates the calculation and study of financial ratios. The analysis is performed through the correlation of the amounts of the balance sheet and the profit and loss accounts. The financial ratios analysis allows the estimation of the past, current and future financial statuses and performance of a company. The financial statement analysis of enterprises presents special interest to parties with different aspects depending on their position and role in the economic market place. Thus, many types of economic or non-economic organizations (public or private), as well as individuals, may focus on its various particular elements, according their specific goals. The most common methods used to conduct the financial statement analysis of a company are: the vertical method of analysis, the comparative method, time series analysis, trend percentage analysis and ratio analysis of the changes in the total equity of the company. The main objective of this dissertation is the valuation of the financial performance of the ALUMIL Group. The analysis aims at highlighting, through the aforementioned approach, the company’s strengths and weaknesses in order to strengthen its competitive position, as well as to assist in taking appropriate corrective measures.